Petar Sučić

Petar Sučić (i lindur më 25 tetor 2003) është një futbollist profesionist kroat i cili luan si mesfushor-mbrojtës me klubin italian Internazionale dhe kombëtaren kroate.

Karriera me klube
Dinamo Zagreb
Sučić i hodhi hapat e parë në futboll duke luajtur me një klub lokal të qytetit të tij të lindjes para se në vitin 2018 të bëhej pjesë e Iskra Bugojno. Dy vite më pas, ai kaloi te akademia e Zrinjski Mostar. Në janar 2022, Sučić firmosi një marrëveshje pesë-vjeçare me Dinamo Zagrebin.

Në qershor 2022, Sučić u dërgua në formë huazimi te ish klubi i tij Zrinjski Mostar. Ai bëri debutimin e tij si profesionist në një ndeshje të raundeve kualifikuese të UEFA Ligës së Kampionëve kundër Sheriff Tiraspol më 6 korrik në moshën 18 vjeç.

Më 15 korrik 2023, Sučić luajti ndeshjen e tij të parë me Dinamo Zagrebin në Superkupën e Kroacisë kundër rivalëve të Hajduk Split, duke fituar trofeun e parë në karrierë. Një javë më vonë, ai bëri debutimin e tij në kampionat kundër të njëjtit kundërshtar.

Në dhjetor 2023, Sučić firmosi një kontratë të re me klubin deri në qershor 2028. Në maj 2025, në ndeshjen e javës së fundit të kampionatit, Sučić shënoi golin e vetëm të takimit kundër Varaždin, e cila rezultoi të ishte ndeshja e tij e fundit me klubin.

Internazionale
Më 4 qershor 2025, Sučić u transferua në Itali te Interi në një marrëveshje pesë-vjeçare. Ai debutoi me klubin më 17 qershor në barazimin 1–1 kundër Monterrey në fazën e grupeve të FIFA Kupës së Botës për Klube 2025, duke u aktivizuar si zëvëndësues në minutën e 68të.

Më 25 gusht 2025, Sučić luajti ndeshjen e tij të parë në Serie A në fitoren 5–0 kundër Torinos në javën e parë të sezonit 2025–26. Ai asistoi golin e dytë të ndeshjes të shënuar nga Marcus Thuram dhe u lavdërua për performancën e tij.

Karriera ndërkombëtare
Sučić ka lindur në Bosnje dhe Hercegovinë nga prindër kroat. Ai luajti me disa ekipe moshash të Bosnjes, përfshirë ekipin nën-19 ku ai ishte kapiten nën drejtimin e trajnerit Ivica Barbarić.

Në maj 2024, Sučić njoftoi se do të përfaqsonte kombëtaren kroate. Ai u thirr për herë të parë në ekipin e parë në shtator për ndeshjet e UEFA Ligës së Kombeve kundër Portugalisë dhe Polonisë. Ai bëri debutimin e tij me ekipin kombëtar më 5 shtator në humbjen 2–1 kundër Portugalisë në Estádio da Luz, duke zëvëndësuar Luka Modrić në minutën e 77të.

Jeta personale
Kushuriri i tij, Luka Sučić, është gjithashtu futbollist profesionist i cili luan në Spanjë me Real Sociedadin dhe kombëtaren kroate.

Statistikat e karrierës
Klube

+ Ndeshjet dhe golat sipas klubit, sezonit dhe kompeticionitKlubiSezoniLigaKupaEvropaTjetërGjithsejDivizioniNdshGolaNdshGolaNdshGolaNdshGolaNdshGolaZrinjski Mostar (huazim)2022–23Premier Liga Boshnjake2705050—370Dinamo Zagreb2023–24HNL25161110104322024–25HNL2651052—327Gjithsej 5167116210759Internazionale2024–25Serie A———40402025–26Serie A1000000010Gjithsej 1000004050Gjithsej karriera796121212501179

Kombëtarja

+ Ndeshjet dhe golat sipas ekipit kombëtar dhe vititEkipi kombëtarVitiNdshGolaKroacia202451202540Gjithsej91

Golat me kombëtaren
Rezultatet e Kroacisë të listuara të parat, kolonat e golave tregojnë rezultatin pas çdo goli të shënuar nga Sučić.

+ Lista e golave ndërkombëtar të shënuar nga Petar SučićNr.DataVendiNdshKundërshtariGoliRezultatiKompeticioni1  15 tetor 2024  Stadiumi Kombëtar, Varshavë, Poloni 4   2–1 3–3  UEFA Liga e Kombeve A 2024–25

Trofe
Zrinjski Mostar
Premier Liga Boshnjake: 2022–23
Kupa Boshnjake: 2022–23

Dinamo Zagreb
HNL: 2023–24
Kupa e Kroacisë: 2023–24
Superkupa e Kroacisë: 2023

Referime

Lidhje të jashtme

Profili te inter.it

Kategoria:Lindje 2003
Kategoria:Njerëz që jetojnë
Kategoria:Futbollistë kroatë
Kategoria:Futbollistë në kombëtaren kroate
Kategoria:Futbollistë në GNK Dinamo Zagreb
Kategoria:Futbollistë në HŠK Zrinjski Mostar
Kategoria:Futbollistë në F.C. Internazionale Milano
Kategoria:Futbollistë në Prva HNL
Kategoria:Futbollistë në Serie A